Jernrød



Jernrød er en lille fæstningby i Telamar. Den ligger i en lille gryde i bjergene bag Valleskoven, godt halvanden kilomter oppe i Erbulas’ tåge. Oprindeligt blev her, ligesom en del andre steder langs hele bjergryggen, bygget et forsværkværk mod egnens orker, men efter man fandt malmforekomster i bjergene nær ved, udviklede der sig et driftigt minebrug, og en lille landsby opstod hvor man rydede skoven. I dag er minerne for længst tømte, og de resterende knapt 400 indbyggere lever et liv afskåret og fjernt fra omverdenen. Men den gamle bymur står endnu, og stedets værthus, Junker Hildur’s, åbner stadig op for gæsteværelser når byen i tågen en sjælden gang i mellem får besøg udefra.